ጠቅላይ ሚኒስትሩ ሼክ አላሙዲን እንዲፈቱ መስማማታቸውን ገለጹ
ለጉብኝት ሳዑዲ ዓረቢያና የተባበሩት ዓረብ ኤሚሬትስ የነበሩት ጠቅላይ ሚኒስትር ዓብይ አህመድ (ዶ/ር) በሳዑዲ ዓረቢያ በእስር ላይ የሚገኙት ሼክ መሐመድ አሊ አላሙዲን እንዲፈቱ ጠይቀው ስምምነት ላይ እንደደረሱ ተናገሩ፡፡ጠቅላይ ሚኒስትሩ ይህንን የተናገሩት ቅዳሜ ግንቦት 11 ቀን 2010 ዓ.ም. በሚሊኒየም አዳራሻ በተካሄደው ማይንድሴት በተባለ የማነቃቂያ ንግግር ዝግጅት ላይ በክብር እንግድነት ተገኝተው ነው፡፡ጠቅላይ ሚኒስትሩ ትንሽ ጊዜ ቢቆይ ነው እንጂ እንደሚፈቱ ላረጋግጥላችሁ እወዳለሁ፤ የሳዑዲው አልጋ ወራሽ በቤተሰቦቻቸው ተፅዕኖ ስላልፈቷቸው ነው እንጂ እኛ ይዘናቸው ልንመጣ ነበር ያሰብነው፤ ሲሉ ጠቅላይ ሚኒስትሩ ተናግረዋል፡፡አሥር ጥያቄ ይዘን ሄደን ዘጠኙ ምላሽ አግኝተውልን ነው የተመለስነው ብለዋል፡፡